 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኢትዮጵያ ፖለቲካዊ ምንቅስቓስ ዩኒቨርሲቲታት ኢትዮጵያ ቀደምን ሎምን 1 መጋቢት 2019 መግለጺ ስእሊ, ዶር ገብሩ ታረቀ ፕሮፌሰር መረራ ጉዲና እና ዶር የራስወርቅ አድማሴ ፖለቲካዊ ምንቅስቓስ ተምሃሮ ኢትዮጵያ በብግዚኡ እዋኑ ዝጠልቦም ፖለቲካዊ ሕቶታት ሒዙ ዝተቐልቀለሎም ግዜያት ውሑዳት ኣይኮኑን 1960ታት ድማ ተምሃሮ ውዑይ ፖለቲካዊ ምንቅስቓስን ጎስጓስን ዘካየድሉ ጥራይ ዘይኮነስ ለውጢ ስርዓት ዝሃንደስሉ እዋን እውን እዩ ኣብቲ እዋን ብተምሃሮ ዩኒቨርሲቲ ዝተመርሐ ምንቅስቓስ ለውጢ ስርዓትን ፖለቲካዊ ኣተሓሳስባን ክመጽእ ዝደፍአዩ ተባሂሉ እዩ ዝጥቀስ እተን ሎሚ ዘለዋ ላዕለዎት ትካላት ትምህርቲ ኢትዮጵያ ድማ ካብ ዝተፈላለዩ ብሄር ብሄረሰባት ዝመጹ ተምሃሮ ዝተኣኻኸቡለን ብምዃነን ተምሃሮ ባህላውን ማሕበራውን ርክባቶም ዘጠናኽሩለን ማእከላት ክኾና እዩ ትጽቢት ዝግበረለን እንተኾነ ካብ ቀረባ ዓመታት ናብዚ ኣብ ገለ ዩኒቨርሲቲታት ኢትዮጵያ ዝተርኣየ ፖለቲካዊ ምንቅስቓስ ተምሃሮ ጠንቂ ብሄር ተኮር መጥቃዕትን ዕንወትን ኮይኑዩ ተባሂሉ ይንቀፍ ኣብ 2015 ኣብ ገለ ከባቢታት ክልል ኦሮሚያ ህዝባዊ ዓመጽ ካብ ዝተልዓለሉ እዋን ጀሚሩ ኣብ ዘለው ዓመታት ብርክት ዝበላ ላዕለዎት ትካላት ትምህርቲ ኢትዮጵያ ንፖለቲካዊ ጽልዋ ተቓሊዐን እየን ጓሂ ተምሃሮን ወለድን ላዕለዎት ትካላት ትምህርቲ ምሩቓት ምበር ሬሳ ኣይንቕበልን! ንምሁራት ደቂ ኣንስትዯ ዝተኸልከለ? ኣብዞም እዋናት ምድርባይ ኣእማን ምቅጻል መምሀሪ ናውትታት ምትእጉጓል ሰዓታት ትምህርትን ጥራይ ዘይኮነስ ኣብ ልዕሊ ተምሃሮ ዓሌት ዝፈለየ መጥቃዕቲ ክፍጸሞምውን ተራእዩ ዶክተር የራስወርቅ ኣድማሴ እቲ ቐደም ኣብ ውሽጢ ዩኒቨርሲቲ ጥቕዓት ክትፍጽም ፈጺምካ ዝሕሰብ ኣይነበረን ይብሉ ኣብቲ ናይ 60ታት ምንቅስቓስ ተምሃሮ ንጡፍ ዝነበሩን ሕዚ ድማ መምህር ዩኒቨርሲቲ ኣዲስ ኣበባ ዝኾኑን ዶክተር የራስ ወርቅ እቲ ሎሚ ኣብ ዩንቨርሲቲታት ዝረአ ኩነታት ዓሌታዊ ምክፍፋል ዝፈጠሮ እዩ እዮም ዝብሉ ምንጪ ስእሊ, Getty Images ተምሃሮ ዩኒቨርሲቲ 1960ታት ክልቲኡ ወለዶ ንምንጽጻር ፍጹም ከም ዝኸብዶምዮም ዝዛረቡ ምሁር ታሪክን ተመራማሪ ጎንጽን ፕሮፌሰር ገብሩ ታረቀኝ ናይቲ እዋን ተሳታፊ ምንቅስቓስ ተምሃሮ ዩኒቨርሲቲ ኢትዮጵያዮም ክልቲኡ ወለዶ ዝተፈላለየ ስለ ዝኾነ ፖለቲካዊ ምንቅስቓስ ተምሃሮ ዩኒቨርሲቲ ቀደምን ሎምን ምንጽጻር ኣዝዩ ከቢድዩ ይብሉ በዝሒ ህዝብን ቁጽሪ እተን ትካላት ትምህርትን ብቐዳምነት ዝረቑሑ ፕሮፌሰር ገብሩ ብመዳይ ህንጸት ኣረኣእያ ዘሎ ክፍተትውን ይነቕፉ በቲ ሽዑ እዋን ዝነበረ በዝሒ ህዝቢ ካብ 30 ሚሊዮን ኣይበልጽን ኣብ ምድሪ ኢትዮጵያውን ናይ ቀዳማዊ ሃይለስላሰ ዩኒቨርሲቲያ ነይራ በቲ ናተይ ግዜ ዝነበረ ተምሃራይ ዩኒቨርሲቲ ካብ 8 ሽሕ ኣይበዝሕን ምክፍፋል ብሄርን ዓሌትንውን ኣይነበረን ይብሉ መምዘኒ መረጋገፂ ብቕዓት ቅድሚ ምረቓ ፅሬት ትምህርቲ የረጋግፅዶ? 